ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660009419
ขอให้แก้ไขปัญหาการจอดรถกีดขวางทางจราจร บริเวณ ด้านหน้าห้างสรรพสินค้าแฟชั่นไอส์แลนด์ และฝั่งตรงข้ามห้างสรรพสินค้าแฟชั่นไอส์แลนด์ ถนนรามอินทรา แขวงจอมพล เขตจตุจักร กรุงเทพมหานคร เนื่องจากผู้ร้องแจ้งว่าได้สัญจรผ่านบริเวณดังกล่าว ได้พบว่ามีรถแท็กซี่โดยสารสาธารณะ (ไม่ทราบยี่ห้อ รุ่น สี และหมายเลขทะเบียนรถ)จำนวนหลายคันมีการจอดรอรับผู้โดยสารอยู่เป็นระยะเวลานานแล้ว ซึ่งมีลักษณะการจอดที่บดบังทัศนียภาพในการมองเห็นของป้ายหยุดรถโดยสารประจำทาง จากกรณีดังกล่าวทำให้ผู้ร้องและประชาชนที่ใช้ถนนเส้นทางดังกล่าวในการสัญจรได้รับความเดือดร้อนเป็นจำนวนมาก จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าวด้วย เพื่อเป็นการบรรเทาความเดือดร้อนให้แก่ประชาชนในพื้นที่ต่อไป (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata